《送孔炳先归宜春》
宋代·郑会

微吟五个字，客路惜年华。
人世谁无别，子行吾忆家。
湿云生竹菌，晴雪噤梅花。
明日烟波远，孤舟自煮茶。

作者简介：郑会，字文谦，一字有极，号亦山，贵溪（今属江西）人。少游朱熹、陆九渊之门。宁宗嘉定四年（一二一一）进士。十年，擢礼部侍郎。理宗宝庆元年（一二二五）史弥远专政，引疾归里。卒年八十二。有《亦山集》。已佚。清同治《贵溪县志》卷八有传。　郑会诗，据《全芳备祖》等书所录，编为一卷。